*2. melléklet az 1/2021. (I.20.) sz. elnöki határozathoz*

**Szakmai tájékoztató a 2020. évi működési támogatás felhasználásáról**

Kitöltendő a Támogatói Okirat 5.5. pontjában foglaltak alapján maximum 2 oldal terjedelemben.

A tájékoztatónak tartalmaznia kell az egyes tartalmi elemeknél a kapcsolódó határozatok sorszámát.

|  |  |
| --- | --- |
| **Kedvezményezett nemzetiségi önkormányzat neve:** | Kiskőrös Város Cigány Nemzetiségi Önkormányzata |
| **Székhely település:** | Kiskőrös |
| **Székhely irányítószám:** | 6200 |
| **Székhely közterület, házszám:** | Petőfi Sándor tér 1. |
| **Levelezési cím település:** | Kiskőrös |
| **Levelezési cím irányítószám:** | 6200 |
| **Levelezési cím közterület, házszám:** | Petőfi Sándor tér 1. |
| **Kedvezményezett törvényes képviselője:** | Kunhegyesi Nikolett |
| **Kapcsolattartó neve:** | Molnár Éva |
| **Kapcsolattartó elérhetősége (telefonszám):** | 06-78-513-120/208 [koltsegvetes@kiskoros.hu](mailto:koltsegvetes@kiskoros.hu) |
| **Megítélt támogatási összeg (Ft):** | 1 040 000 |

**1**. Automatikusan kerül a bankszámlakivonatokon terhelésre a könyvelési díj, tranzakciós díj. 12/2020. (I.28.) 28/2020. (VII.02.) 38/2020. (IX.30.)

**2**. A Cigány Nemzetiségi Önkormányzat elnöke és tagjai évek óta önkéntes alapon, ellenszolgáltatás nélkül végezte tevékenységét. A megnövekedett számú programok és ügyintézés miatt indokolt volt a tag számára tiszteletdíj. 3/2020. (I.28.)

**3**. A programok, rendezvények, kiállítások szervezése folyamatos kapcsolattartás igényel. A megnövekedett ügyintézés miatt továbbra is indokolt a mobiltelefon használata, amely jelentősen megkönnyíti a szervező munkát. A telefon használatával a kapcsolattartás és az információáramlás zökkenőmentes, a helyi roma közösség problémái első kézből ismertek. 14/2020. (VII.02.) 30/2020. (IX.30.)

4. Gyereknap: 2020.07.25-én gyereknapot tartottunk Kiskőrös szegregátumában, ahol többnyire sok hátrányos helyzetű gyermek él. A rendezvényen üdítővel, pogácsával vártuk a gyermekeket, majd ebédkor minden gyerek kapott szendvicset. Lehetőségük nyílt légvár használatára, arcfestésre, csillámtetoválásra, kézműves foglalkozásra. A rendezvényen a Tűzoltóság munkatársai is részt vettek, tűzgyújtás veszélyeiről tartottak előadást majd bemutatták az eszközeiket a gyerekek kipróbálhatták őket pl.: hogyan kell tüzet oltani a tűzoltóslaggal. Aszfaltrajzversenyre is lehetőség nyílt így minden gyerek kapott egy tábla csokoládét. A nap végén megleptük őket egy bohóccal, aki lufit hajtogatott nekik. 15/2020. (VII.02.)

Dátum: 2021. január ………..

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata:

5. Bűnmegelőzési előadás: 2020.07.21-én tartottuk meg a gyermekek számára a drog prevenciós rendezvényünket. Kuti Erika Rendőr Őrnagy, a kiskőrösi Rendőr főkapitányság bűnmegelőzési főelőadója előadást tartott a droghasználat az internethasználat az áldozattá válás veszélyeiről. Ezáltal a gyermekek felvilágosítást kaptak, hogy a jövőben mire kell oda figyelni az internethasználat során, hogy ne legyenek áldozatok. A megyénkben a fiatalok körében elterjed drogfogyasztás és számos halálos áldozata is lett. Ezért szeretném ha minél több előadásokat tartanának a fiataloknak akár a szegregátumokban is. 16/2020. (VII.02.)

6. Elsősegélynyújtásról szóló előadás: 2020.07.10-én tartottuk elsősegélynyújtásról, egészséges életmóddal kapcsolatos rendezvényünket Kiskőrös szegregátumában, ahol sok hátrányos helyzetű ember él. Az érdeklődőket gyümölccsel fogadtuk. Az egészséges életmódról és az elsősegélynyújtásról Sutus Etelka a vöröskereszt területi vezetője tartott előadást, illetve a gyermekeknek bemutatta hogyan kell újraéleszteni, sebet kötözni, hogyan kell a mentőt értesíteni stb. A Népegészségügyi intézet munkatársa Ürmös Noémi a helyes táplálkozásról és a vírus elkerülése érdekében a helyes kézmosás szabályairól tartott előadást. A rendezvény egy közös gyümölcssaláta készítésével zárult. 17/2020. (VII.02.)

7. Balesetmentes biztonságos közlekedés: 2020.08.25-én került megrendezésre a kiskőrösi Szabadidőparkban a biztonságos és balesetmentes közlekedésről szóló rendezvényünk. Kuti Erika Rendőr Őrnagy és Baltás Adrienn c .r. zászlós a kiskőrösi Rendőrkapitányság közlekedésrendészeti Osztály vizsgálója tartott előadást a gyermekek számára a biztonságos közlekedésről. A részvevőket ropogtatnivalóval, üdítővel vártuk. A gyerekek és szüleik kipróbálhatták a részeg szemüveget, amiben közúti jelzőbójákat kellett kikerülni. Nagyon tetszett a gyermekeknek. A rendezvény játékos vetélkedővel zárult a gyermekek tőlünk egy tábla csokoládét kaptak, a Rendőrség részéről pedig láthatósági mellényt és hűtő mágnest. 18/2020. (VII.02.)

8. Balatoni kirándulás: A többségi társadalomba való beilleszkedés elősegítése céljából 2020. tavaszán budapesti csapatépítő kirándulás szerveztünk, a Kormány által kihirdetett veszélyhelyzetre való tekintettel meghiúsult. A kötött pénz maradványát a 2020. évben továbbra is csapatépítő kirándulás céljára javasoltuk felhasználni és a nyárra való tekintettel új úti célként a Balatont választottuk. 2020.08.08-án Balatonra utaztunk 40-en fővel gyermekekkel és szüleikkel. Az utazásunk során félúton megálltunk reggelizni, szendvicset, ásványvizet, üdítőt biztosítottunk nekik. Az ebédet Siófokon a Kornélia Vendéglőben biztosítottuk a kiránduláson résztvevők számára. Majd ebéd után a partra vittük őket fürdőzni, előtte mindenki számára szendvicseket, üdítőt, ásványvizet osztottunk ki. A kiránduláson mindenki nagyon jól érezte magát. A felnőttek és gyermekek számára így lehetőség nyílt, hogy megismerhessék a Balatont mivel hátrányos helyzetük miatt nem tudnak eljutni, illetve még a felnőttek között is volt olyan aki még az élete során Étteremben sem volt most lehetősége volt rá, hogy a társadalmi normák, szabályaiba betekintést nyerhessen. 20/2020. (VII.02.)

9. Képzőművészeti foglalkozásokhoz anyagbeszerzés 22/2020. (VII.02.) Alkotói tevékenység a roma alkotóházban a következő formában fog működni. Egyes művészeti órák roma tematikájú alapokon fog zajlani. Ahhoz, hogy a gyermekek a vizualitásuk kifejező lehetőségeit minél szélesebb körben ki tudják bontakoztatni különböző technikai eszközökre van szükségük. Ezek az eszközök a következők: grafit szénceruzák, különböző vizes bázisú festékek. Jó minőségű papír rajzlapok (akvarell papír) ecsetekre.

Dátum: 2021. január ………..

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata:

10. Mikulás nap: A járvány okozta veszélyhelyzet miatt, idén mikulásnapi rendezvényünket nem tudtuk megtartani viszont a mikuláscsomagok 2020.12.04-én kiosztásra kerültek 150 gyermek számára. 2/2020. (XII.02.) elnöki határozat

11. 2020. február 22-én, Kecelen a Bács-Kiskun Megyei Önkormányzat és Kecel Város Önkormányzata Kispályás Labdarúgó Emléktornát szervezett. Az eseményen Kalocsa, Mélykút és Solt is képviseltette magát. A rendezvényen Önkormányzatunk 11 főből álló labdarúgó csapattal képviseltette magát, amely az Emléktornán második helyezést érte el. Kapusunk, Kolompár Zoltán a legjobb kapusnak járó címet nyerte el. Olyan 17-18 éves fiatal roma tehetségek sportolhattak, akik a Kiskőrösi Labdarugó KLC felnőtt és ifjúsági csapatának oszlopos tagjai. Terveink között szerepel a jövőben a fiatalok támogatása sportruházat tekintetében. A díjjak átadása után, a szervezők egy közös bográcsos vacsorával kedveskedtek a részt vevőknek. A rendezvény lehetőséget adott az egészségneveléssel kapcsolatos feladatok ellátására, a jövő generációjával kapcsolatos nevelési feladatok megvalósítására. 4/2020. (I.28.)

12. 2020. június 27-én Mélykúton került megrendezésre a „Rostás László” kispályás labdarúgó emléktorna, amelyen 11 főből álló fiatal labdarúgó csapattal képviseltettük magunkat. Focicsapatunk 17-18 éves fiatal roma fiúkból áll. Nagyon tehetségesek, Kiskőrösi labdarugó KLC felnőtt és ifi csapatokban játszanak. Szeretnénk a fiatalokat támogatni pl.: mez és foci cipővel. A labdarúgó Emléktornán Bács-Kiskun megye több településéről is részt vettek tehetséges roma fiatalok. Kalocsa, Mélykút, Kiskőrös, Solt, Kecel. A Kiskőrösi csapatunk a harmadik helyezést érte el. A díjjak átadása után, a szervezők egy közös bográcsos vacsorával kedveskedtek nekünk. A rendezvény lehetőséget adott az egészségneveléssel kapcsolatos feladatok ellátására, a jövő generációjával kapcsolatos nevelési feladatok megvalósítására. 1/2020. (VI.16.) elnöki határozat

13. „Petőfi nem csak magyar nyelven” szavalóverseny: 2020.09.17-én került megrendezésre a „Petőfi nem csak magyar nyelven” címmel cigány nyelvű szavalóversenyünk. A versenyen az Általános Iskolákból vettek részt a tanulók. Mindenki egységes jutalomban részesült. Az ajándékcsomag tartalma: füzetek, tolltartó, ceruza, radír, golyóstoll, vonalzó, hegyező, füzettartó mappa, fejlesztő munkafüzetek, könyv (kötelező olvasmány), csokoládé. 8/2020. (I.28.) 25/2020. (VII.02.)

14. Irodaszer: Decemberben nyíló roma alkotóházunkban egy irodahelyiség is ki van alakítva. 50 ezer ft értékben vásároltam a működéshez szükséges eszközöket. ( Fénymásoló lap, tollak, Iratpapucs, Irattálca, Dosszié, Naptár, Papírkosár, Tűzőgép, Parafatábla, Gémkapocs, Jegyzettömb, térképtű, Olló, Tollbetét, Szövegkiemelő, Genotherm, határidőnapló.) 34/2020. (IX.30.)

15. Koszorú: 2020.10.07 –én képviselőtársunk Virág Attila édesanyja életét vesztette. Tiszteletére 10 ezer Ft értékben koszorút vásároltunk. 12/2020. (I.28.) 28/2020. (VII.02.) 38/2020. (IX.30.)

**16.** A Bács-Kiskun megyei Cigány Önkormányzat a Kalocsai városháza tanácstermében 2020.09.21-én tartotta éves közmeghallgatását, amelyen a megyei cigány önkormányzatok képviselői vettek részt. A megjelenteket köszöntötte Rideg László a Bács – Kiskun megyei Közgyűlés elnöke és Horváth Szilveszter a Bács-Kiskun megyei Cigány Önkormányzat elnöke. Horváth Szilveszter beszámolót tartotta megyei testület 2020-as év munkájáról. A Közmeghallgatás egy közös ebéddel ért véget.

Dátum: 2021. január ……..

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata:

Kecskeméti út –Bács –Kiskun Megyei Felzárkózási Fórum A Bács-Kiskun Megyei Kereskedelmi és Iparkamara kecskeméti székházának nagytermében rendezték meg a Felzárkóztatási Fórum VI. ülését 2020. október 28-án. A programra „A felzárkózás-politikai együttműködések támogatása a helyi esélyegyenlőségi programokhoz kapcsolódóan Bács-Kiskun megyében" című EFOP 1.6.3-17-2017 számú projekt keretében került sor. A résztvevőket dr. Mák Kornél, a Bács-Kiskun Megyei Közgyűlés alelnöke köszöntötte, majd a „Jövő elkezdődött" címmel Kiss Csilla, az EMMI kormány-főtanácsosa vázolta a felzárkózás és a felzárkóztatás lehetőségeit. Váróczi-Bakos Rita címzetes rendőr őrnagy a „Rendőrségi programok a felzárkóztatásért" címmel tartott előadást, ezt követően pedig Csorba Edina és Supka Éva, a Bács-Kiskun Megyei Önkormányzat felzárkóztatási referensei számoltak be a projektben eddig elért eredményekről és vázolták a jövőbeni terveket is. A program végén Szabó Henrietta, a kecskeméti Kertvárosi Iskola pedagógusa és diákjai számoltak be a „Szociopoly" nevű társasjáték tapasztalatairól. 12/2020. (I.28.) 28/2020. (VII.02.) 38/2020. (IX.30.)

Dátum: 2021. január …..

A nemzetiségi önkormányzat hivatalos képviselőjének aláírása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nemzetiségi önkormányzat pecsétjének lenyomata: